**// REFERAT FAU**

|  |  |
| --- | --- |
| **// Møtedato** | Onsdag 02.06.21 kl.19.00 – 21.00 |
| **// Sted:** | Teams |
| **// Referent:** | Marianne |
| **// Tilstede:** | Lina, Lill Kjersti, Randi og Marianne |
| **// Fraværende:** | Renate |

|  |  |  |
| --- | --- | --- |
| **Sak nr.** | **Beskrivelse** | **Ansvarlig/Oppfølging** |
| **16/21** | **Oppsummering fra forrige møte**   * **Oppdaterte vedtekter for FAU og Årshjul**   FAU har oppdatert vedtektene og vil bli sendt Randi som legger den ut på hjemmesiden til skolen. FAU har lagt inn aktiviteter i årshjulet, men mangler datoer for styremøtene. Dette vil bli lagt inn etter sommeren når styret har avklart datoer. Årshjulet ligger vedlagt i referatet.   * **Dugnad**   Fin innsats fra foreldrene på dugnaden lørdag 29. mai. Arbeidet besto av å demontere og flytte lekeapparater skolen har kjøpt til uteområdet. Tilstanden til lekeapparatene var veldig bra. Apparatene ligger lagret frem til arbeidet med å montere er klart.   * **Skolemiljøutvalg**   Det er besluttet å etablere et skolemiljøutvalg ved skolen. Det er satt i gang arbeid med logo og visjon for utvalget. Elevene vil bli involvert.   * **Aktiviteter**   Planen i henhold til årshjulet var å ha en grillkveld i april og tur til Mølen i mai. Men på grunn av mye regn har vi ikke fått dette til.   * **Foreldreundersøkelsen**   1 juni fikk alle foresatte epost med lenke til foreldreundersøkelsen. Oppfordrer alle til å svare på denne. **Frist for tilbakemelding er 21. juni.** Sende ut en oppfordring på facebook til å svare på denne. |  |

|  |  |  |
| --- | --- | --- |
| **17/21** | **Informasjon fra rektor**   * 23. juni kl. 1300 kommer Arkitekt Arild Eriksen på befaring for å se på område hvor ungdomsskolen er tenkt.   Randi informerte at FAU gjerne må delta på dette. FAU gir tilbakemelding på hvem som møter.   * Det vil også i år bli en corona vennlig sommeravslutning. Informasjon om hvor og når vil bli sendt ut så fort dette er avklart.   Det vil også bli avslutning for 7 klasse. Her vil det også komme mer informasjon. | Randi |
| **18/21** | **Gjennomgang av vedtektene for FAU**  Vi har gjort noen små endringer og kan sendes rektor som legger den ut på hjemmesiden.  Vedtektene ligger vedlagt i referatet. | Marianne |
| **19/21** | **Hjem-skole samarbeid**  FAU ønsker å forbedre hjem-skole samarbeidet ved skolen og har tenkt å skrive et brev til skolen. Vi avventer til resultatene fra foreldreundersøkelsen er klare. Foreldregruppen vil bli informerte om arbeidet og må gjerne komme med innspill. | Lina/Lill Kjersti, Renate og Marianne |
| **20/21** | **FAU-representanter på valg fra høsten 2021**  3 representanter i FAU vil fra høsten 2021 være på valg. Foresatte må gjerne tenke over hvem dette kan være. |  |
| **21/21** | **Årsmøte 28. juni kl. 1800.**  Oppfordrer alle medlemmer av Helgen Montessoriskolelag til å delta på årsmøte 28. juni kl. 1800.  For påmelding, saksliste, årsmelding og regnskap, kontakt daglig leder 46 98 65 65. |  |
| **22/21** | **Sommeravslutning**  Siden vi ikke har fått til å arrangere aktiviteter for elevene dette skoleåret ønsker FAU å kjøpe is og leker til elevene på sommeravslutningen. | Lill Kjersti |
| **23/21** | **Nettbank og Vipps for FAU**  FAU ønsker nytt organisasjonsnummer for FAU. Lill Kjersti sjekke opp dette. | Lill Kjersti |
| **24/21** | **Regnskap for skoleåret 202/2021**  På grunn av Corona har vi ikke fått til de aktivitetene som var planlagt for elever og foreldre dette skoleåret og det har derfor heller ikke vært uttak fra konto.  Saldoen pr. 01.06.2021 er kr. 4450,50,-  Detaljer regnskap ligger vedlagt referatet. | Lill Kjersti |
| **25/21** | **Forberedelser til neste FAU møte**  Lage forslag til informasjonshefte på hva FAU er og lage eget informasjonshefte til senere FAU. | Lina/Lill Kjersti, Renate og Marianne |

Dette er det siste FAU-møte for dette skoleåret.

Neste FAU-møte vil være etter første foreldremøte i nytt skoleår og nye representanter er valgt.

**God sommer alle sammen 😊**


**Vedlegg 1**

**Regnskap for FAU sin gavekasse for perioden 01.08.2020 – 01.06.2021**

|  |  |  |  |  |
| --- | --- | --- | --- | --- |
|  |  |  |  |  |
|  | Overført fra tidligere år | 1748,62 |  |  |
|  |  |  |  |  |
| **Dato** | **Beskrivelse** | **Inn** | **Ut** |  |
| 18.09.2020 | Gavekasse | 589,50 |  |  |
| 21.09.2020 | Gavekasse | 98,25 |  |  |
| 28.09.2020 | Gavekasse | 245,62 |  |  |
| 16.10.2020 | Gavekasse | 98,25 |  |  |
| 12.03.2021 | Gavekasse | 98,25 |  |  |
| 16.03.2021 | Gavekasse | 589,50 |  |  |
| 17.03.2021 | Gavekasse | 98,25 |  |  |
| 23.03.2021 | Gavekasse | 98,25 |  |  |
| 23.03.2021 | Gavekasse | 98,25 |  |  |
| 08.04.2021 | Gavekasse | 196,50 |  |  |
| 19.04.2021 | Gavekasse | 294,75 |  |  |
| 29.04.2021 | Gavekasse | 196,50 |  |  |
|  |  | **2701,87** |  |  |
|  |  |  |  |  |
| **Totalt i gavekasse** | | **4450,49** |  |  |
|  |  |  |  |  |
|  |  |  |  |  |

**Vedlegg 2**

**Årshjul FAU**



**Vedlegg 3**

**Vedtekter for FAU ved Helgen Montessoriskole**

Alle foreldre som har barn ved skolen, er medlemmer av Foreldrerådet.

​

**§ 1– Foreldrerådet og Foreldrerådets arbeidsutvalg (FAU)**

Foreldrerådets arbeidsutvalg (FAU) skal fremme fellesinteresser til foreldrene, være bindeleddet mellom foreldrene og skolen og jobbe for et godt læringsmiljø for alle elever. FAU har informasjonsplikt overfor alle foreldre.

På vår skole informerer FAU foreldrene på følgende måter: Foreldregruppa til Helgen Montessoriskole på Facebook, Messenger, møter og epost.

**§ 2 – Valg av Foreldrerådets arbeidsutvalg (FAU)**

Foreldrerådet velger et arbeidsutvalg. På vår skole velger vi FAU-representantene på følgende måte:

Vi velger FAU-representanter så tidlig som mulig etter skolestart, i forbindelse med et foreldremøte. Tidligere FAU-styre sørger for opplæringen av nye tillitsvalgte.

Foreldrerådet velger et arbeidsutvalg bestående av tre (3) representanter og en (1) vara på første FAU møte. Det må være en (1) fra hver gruppe (1.-4. trinn og 5.-7. trinn), hvor de også får rollen som foreldrerepresentanter (klassekontakter) for sin gruppe. Den fjerde og vara velges uavhengig av gruppetilhørighet. Valgperioden er to (2) år, og det skal etterstrebes kontinuitet, slik at to er på valg hvert år.

**§ 3 – Konstituering av FAU og valg til andre utvalg**

FAU konstituerer seg ved at FAU-representantene velger leder, kasserer, sekretær, vara.

​

**§ 4 – Eventuelle komiteer/fokusgrupper**

FAU på vår skole skal ha følgende komiteer/fokusgrupper:

FAU-leder deltar på KFU

​

**§ 5 - Møter**

FAU har møte cirka 3-5 ganger i året. Ekstraordinære FAU-møter holdes når 1/3 av medlemmene krever det. Møteledelsen er lederens ansvar. Dette ansvaret kan delegeres til noen andre medlemmer, men agendaen skal alltid være kjent for FAU-leder og resten av FAU. På vår skole offentliggjør vi møtereferater på følgende måte: Foreldregruppens Facebook-side, epost og skolens hjemmeside. FAU er vedtaksdyktig dersom 2/3 av medlemmene er til stede. Møtene legges inn i FAU sitt årshjul.

**§ 6 – Oppgaver**

FAU på vår skole skal jobbe med følgende oppgaver:

* Informere og høre alle foreldre om aktuelle saker
* Samarbeide med Elevrådet og SMU (skolemiljøutvalg), styre, rektor og lærere
* Ta initiativ til sosiale aktiviteter for elevene og foreldre
* Uttale seg om relevante saker fra kommunen eller skolen
* Skape kontakt mellom skole og lokalsamfunn

​

**§ 7 – Økonomi**

Bevilgninger til FAU kan kun gis til formål som kommer alle skolens elever direkte til gode. FAU har disposisjonsrett over midler som kommer inn. Regnskap legges fram på siste FAU-møte på våren.

​

**§ 8 – Taushetsplikt**

Foreldrerepresentanter er automatisk underlagt taushetsplikten. FAU skal imidlertid ikke behandle saker som dreier seg om enkeltpersoner, enkeltelever, enkeltforeldre eller skolens personale.

​

**§ 9 – Konflikter i FAU**

FAU skal være et samlende utvalg med fokus på det beste for alle elever. Det er viktig at det er høyde for uenighet og diskusjon i FAU. Dersom det oppstår konflikter, må representantene holde seg saklige og ha alle elever i sentrum.

​

**§ 10 – Rektors rolle**

Rektor har ansvaret for å legge til rette for et godt hjem-skole-samarbeid. Det innebærer blant annet at rektor skal sørge for god kommunikasjon med foreldre, ikke bare enkeltvis, men også gjennom FAU og andre utvalg. FAU er foreldrenes organ, men det kan være nyttig å få informasjon direkte fra skolens ledelse. Dette styrer rektors deltakelse på FAU-møter.

​

**§ 11 – Samarbeid mellom FAU og elevrådet og andre utvalg på skolen**

FAU på vår skole skal samarbeide med Elevrådet på følgende måte: Invitere elevrådet på FAU-møte en gang i halvåret. Ved skolestart velges elevrådsrepresentanter og de får da årshjul og tidspunkt for halvårige FAU-møter de skal møte på.

**§ 12 – Endringer av vedtektene**

Forslag til endringer i vedtektene må sendes skriftlig til FAU-leder, senest tre uker før neste FAU-møte. FAU behandler innkomne forslag og informerer alle foreldre om foretatte endringer.

​

​

​